[pic] | EUROPOS BENDRIJŲ KOMISIJA | Briuselis, 10.08.2006 KOM(2006) 455 galutinis 2006/0155 (ACC) Pasiūlymas TARYBOS REGLAMENTAS dėl tam tikrų aukštos kokybės jautienos importo kvotų apibrėžties pakeitimo (pateikta Komisijos) AIŠKINAMASIS MEMORANDUMAS 1. Tik aukštos kokybės jautienos gabalai, atitinkantys produkto apibrėžtį, gali būti importuojami pagal Bendrijos preferencines PPO tarifines kvotas. Komisija rekomenduoja priimti priemones, kurios užtikrintų toms tarifinėms kvotoms taikomų sąlygų laikymąsi. 2. Diskusijų su susijusiomis šalimis (Argentina, Brazilija ir Urugvajumi), kurios eksportuoja aukštos kokybės jautieną pagal atitinkamai 11 000 t, 5 000 t ir 4 000 t EB preferencines PPO tarifines kvotas, metu paaiškėjo, kad reikia geriau pritaikyti importo pagal tas kvotas apibrėžtis. 3. Siekiant aiškumo, Argentinai, Brazilijai ir Urugvajui reikėtų skirti atitinkamas tarifines kvotas, pagal kurias kiekviena iš jų yra vienintelė tiekėja. 4. Būtina priimti šį reglamentą tam, kad Komisija po to galėtų priimti apibrėžtis, kurias būtų galima lengviau kontroliuoti ir tikrinti pagal 1999 m. gegužės 17 d. Tarybos reglamente (EB) Nr. 1254/1999 dėl bendro galvijienos rinkos organizavimo[1] nustatytą procedūrą; taip būtų galima atlikti apibrėžties atitikties ex post patikrą ir kontrolę, nekeičiant pagrindinių importo sąlygų. 2006/0155 (ACC) Pasiūlymas TARYBOS REGLAMENTAS dėl tam tikrų aukštos kokybės jautienos importo kvotų apibrėžties pakeitimo EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač jos 133 straipsnį, atsižvelgdama į Komisijos pasiūlymą, kadangi: 5. Patartina priimti priemonių, kuriomis būtų užtikrintas tam tikroms aukštos kokybės jautienos importo į Bendriją tarifinėms kvotoms taikomų sąlygų laikymąsis. 6. Diskusijų su šalimis, kurios eksportuoja aukštos kokybės jautieną pagal atitinkamai 11 000 t, 5 000 t ir 4 000 t EB preferencines PPO tarifines kvotas, metu paaiškėjo, kad reikia geriau pritaikyti importo pagal tas kvotas apibrėžtis. 7. Siekiant aiškumo, Argentinai, Brazilijai ir Urugvajui reikėtų skirti atitinkamas tarifines kvotas, pagal kurias kiekviena iš jų yra vienintelė tiekėja. 8. Todėl Komisija turėtų priimti apibrėžtis, kurias būtų galima lengviau kontroliuoti ir tikrinti pagal 1999 m. gegužės 17 d. Tarybos reglamente (EB) Nr. 1254/1999 dėl bendro galvijienos rinkos organizavimo[2] nustatytą procedūrą; taip būtų galima atlikti apibrėžties atitikties ex post patikrą ir kontrolę, nekeičiant pagrindinių importo sąlygų, PRIĖMĖ ŠĮ REGLAMENTĄ: 1 straipsnis Atitinkamai 11 000 t, 5 000 t ir 4 000 t EB preferencinių PPO tarifinių kvotų aukštos kokybės jautienos, kurių KN kodai yra 0201 30 00 ir 0206 10 95, importo į Bendriją sąlygos taikomos kaip nurodyta šio reglamento priede. 2 straipsnis Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje . Šis reglamentas privalomas visas ir tiesiogiai taikomas visose valstybėse narėse. Priimta Briuselyje, Tarybos vardu Pirmininkas PRIEDAS Produkto aprašymas | Tarifo pozicijos | Kvota ir jai taikoma tarifinė norma | Kitos sąlygos | Galvijiena be kaulų šviežia arba atšaldyta Valgomieji galvijienos subproduktai: storosios ir plonosios diafragmos šviežios ar atšaldytos | ex 0201 30 00 ex 0206 10 95 | 11 000 t 20% | „Aukštos kokybės“ galvijiena šviežia arba atšaldyta; kvota suteikta: Argentinai Šią kvotą leidžiama taikyti laikantis atitinkamose Bendrijos nuostatose numatytų sąlygų | Galvijiena be kaulų šviežia arba atšaldyta Valgomieji galvijienos subproduktai: storosios ir plonosios diafragmos šviežios ar atšaldytos | ex 0201 30 00 ex 0206 10 95 | 5 000 t 20% | „Aukštos kokybės“ galvijiena šviežia arba atšaldyta; kvota suteikta: Brazilijai Šią kvotą leidžiama taikyti laikantis atitinkamose Bendrijos nuostatose numatytų sąlygų | Galvijiena be kaulų šviežia arba atšaldyta Valgomieji galvijienos subproduktai: storosios ir plonosios diafragmos šviežios ar atšaldytos | ex 0201 30 00 ex 0206 10 95 | 4 000 t 20% | „Aukštos kokybės“ galvijiena šviežia arba atšaldyta; kvota suteikta: Urugvajui Šią kvotą leidžiama taikyti laikantis atitinkamose Bendrijos nuostatose numatytų sąlygų | FINANSINĖ PAŽYMA | 1. | BIUDŽETO EILUTĖ: 10 skyrius − žemės ūkio muitai | ASIGNAVIMAI B2006: 763,5 mln. EUR | 2. | PAVADINIMAS: Tarybos reglamentas dėl tam tikrų aukštos kokybės jautienos importo kvotų apibrėžties pakeitimo | 3. | TEISINIS PAGRINDAS: Sutarties 133 straipsnis. | 4. | TIKSLAI: Priimti priemones, siekiant užtikrinti tam tikroms aukštos kokybės jautienos importo į Bendriją tarifinėms kvotoms taikomų sąlygų laikymąsi. | 5. | FINANSINIS POVEIKIS (1) | 12 MĖN. LAIKOTARPIS (mln. EUR ) | EINAMIEJI FINANSINIAI METAI (2006 m.) (mln. EUR ) | KITI FINANSINIAI METAI (2007 m.) (mln. EUR ) | 5.0 | IŠLAIDOS – IŠ EB BIUDŽETO (GRĄŽINAMOSIOS IŠMOKOS IR (ARBA) INTERVENCIJOS) – NACIONALINĖS INSTITUCIJOS – KITOS | – | – | – | 5.1 | PAJAMOS – EB NUOSAVIEJI IŠTEKLIAI (RINKLIAVOS IR (ARBA) MUITAI) – NACIONALINĖS | – | – | – | 2008 | 2009 | 2010 | 2011 | 5.0.1 | NUMATOMOS IŠLAIDOS | – | – | – | – | 5.1.1 | NUMATOMOS PAJAMOS | – | – | – | – | 5.2 | APSKAIČIAVIMO METODAS: – | 6.0 | AR PROJEKTĄ GALIMA FINANSUOTI IŠ ASIGNAVIMŲ, ĮTRAUKTŲ Į ATITINKAMĄ EINAMŲJŲ METŲ BIUDŽETO SKYRIŲ? | TAIP NE | 6.1 | AR PROJEKTĄ GALIMA FINANSUOTI PERKELIANT LĖŠAS IŠ VIENO EINAMŲJŲ METŲ BIUDŽETO SKYRIAUS Į KITĄ? | TAIP NE | 6.2 | AR REIKĖS SKIRTI PAPILDOMĄ BIUDŽETĄ? | TAIP NE | 6.3 | AR ASIGNAVIMUS REIKĖS ĮTRAUKTI Į BŪSIMUS BIUDŽETUS? | TAIP NE | (1) PASTABOS: Šiuo pasiūlymu siekiama geriau pritaikyti tam tikrų aukštos kokybės jautienos importo kvotų apibrėžtis, kad jas būtų galima lengviau kontroliuoti ir tikrinti. Priemonės imamasi siekiant sumažinti neatitikimo riziką; ji nekeičia pagrindinių importo sąlygų. Manoma, kad ji neturės jokio finansinio poveikio biudžetui. | [1] OL L 160, 1999 6 26, p. 21. [2] OL L 160, 1999 6 26, p. 21.